### Resumé

I [adresse] Bakker har ejer etableret jordvolde langs hovedsagelig den sydlige side af [adresse] i strid med lokalplanerne i området.

Lokalplanerne i området giver mulighed for en terrænregulering på +/- 0,5 meter.

Teknisk Udvalg har besluttet, at jordvoldene delvist fysisk kan lovliggøres, idet der meddeles en dispensation til jordvoldene langs [adresse] op til 1,5 meters højde.

Dispensationen samt varslet om reduktion af jordvolde over 1,5 meter har været i nabohøring og partshøring.

Der er indkommet 28 høringssvar.

### Sagsfremstilling

Teknisk Udvalg besluttede på mødet 21. november 2023, pkt. nr. 252, at der skal ske en delvis fysisk lovliggørelse af de ulovlige jordvolde langs [adresse], idet der meddeles en dispensation til jordvoldene langs [adresse] op til 1,5 meters højde.

Dvs. at volde over 1,5 meter skal reduceres til 1,5 meter.

Fra 24. juni 2024 til 12. juli 2024 har dispensationen til voldene op til 1,5 meter samt partshøring af varsel om reduktion af voldene til 1,5 meter været i høringer.

Ejere af voldene og de tre grundejerforeninger, der drifter dem, er blevet hørt. Ligeledes er 47 hustande nabohørt om dispensationen og 24 af disse også som part, da de er vurderet til at kan have en konkret, væsentlig, direkte og individuel retlig interesse i forhold til, af jordvoldene reduceres.

Der er modtaget svar fra ejere, de tre grundejerforeninger samt 22 hustande, der er blevet hørt. Derudover er der modtaget to svar fra ejendomme, der ikke er høringsparter. Der er modtaget en underskriftsindsamling med 118 underskifter mod at voldene reduceres. 34 af dem, der har underskrevet, er høringsparter.

Der er ingen bemærkninger mod en dispensation til jordvoldene. Alle bemærkninger går på, at højden på voldene bevares. Dvs. også dem over 1,5 meter.

Følgende bemærkningerne går igen:

* Voldene skærmer for billygter fra [adresse]. Herunder bussen og lastbiler.
* Voldene skærmer for indkik fra [adresse], cykelstien og stier og giver dermed privatliv i stuer og haver.
* Voldene skærmer for støj fra [adresse].
* Volden skærmer for at man kan se [adresse]. og
* Voldene passer ind i landskabet.

Derudover er der bemærkninger om, at:

* Voldene må gerne være højere, pga. ovennævnte punkter.
* Nogle har købt deres grund netop pga. voldene, og nogle er bekymret for deres ejendoms værdi, hvis volden reduceres.
* Især er det vigtigt, at volden ved busstoppestedet er høj, da det skærmer for støj og indkik fra ventende passagerer.
* Den eksisterende beplantning, der også skærmer mod indblik, skal fjernes og der går dermed noget tid, før volden er grøn igen. og
* Der vil i fremtiden blive endnu mere trafik på [adresse], og det vil øge støjen. Det kan gå udover nattesøvnen.

Grundejerforeningen Nicklas Schultz beder medlemmerne af Teknisk Udvalg samt [adresse] om at indgå i en debat på et fælles møde med beboerne i [adresse], såfremt udvalget fastholder at jordvolden skal reduceres.

Grundejerforeningen [adresse] og Juliehøj og Grundejerforeningen Caroline Jakobsen opfordrer Teknisk Udvalg til at mødes i deres område, så man i fællesskab kan drøfte de udfordringer, det vil medføre, hvis voldende skal nedbringes i højden.

Ejere ønsker fortsat at fastholde højden på voldene. Beplantningen på voldene er færdigetableret og er i god vækst. Området fremstår imødekommende og harmonisk, og voldene har fået den ønskede effekt for naboer til vejen. Voldene afskærmer beboerne i området for gener fra trafiklys og vejstøj. En evt. delvis reduktion af højden vil efter afrømning være til gene for naboerne, og beplantningen vil på delstrækninger skulle retableres med et uensartet resultat til følge. Det tidligere fremsatte forslag om at foretage en fælles besigtigelse står fortsat ved magt.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget orienteres om høringssvarene.

### Beslutning

Taget til efterretning.

Verner Gregersen var fraværende.